નદીઓ જિલ્લાની ઇશાન દિશામાં આવેલ અરવલ્લી પર્વતની હારમાળામાંથી નીકળતી એક માત્ર નદી સાબરમતી જે જિલ્લાની મુખ્ય અને મોટી નદી છે. જે ૨૦૦ માઇલ લાંબા પ્રવાહથી જિલ્લાની ભૂમિને પાવન કરે છે. જિલ્લાના જુદા-જુદા સ્થળોથી ઉપસ્થિત થતી ખારી, મેશ્વો, ઓમકાર, ભાદર, નલિકા, ઉતાવળી જેવી નાની-નાની નદીઓ એકબીજાને મળીને છેવટે સાબરમતી નદીમાં સમાય છે. આમ જિલ્લાના વૌઠા ગામે આવી નાની-નાની છ નદીઓ સાબરમતીમાં ભળીને નદી સંગમ બને છે. જયારે ધોળકા અને સાણંદ તાલુકાના વિસ્તારમાં રોઢ નામની નાની નદી આવેલ છે. જે ભોગાવોને મળે છે.